Matthias de Zordo

Matthias de Zordo () er ein tysk friidrettsutøvar frå Bad Kreuznach, som tevlar i spydkast. Han vart verdsmeister i øvinga i 2011 i Daegu, året i førevegen fekk han EM-sølv. Zordo har kasta spydet 88,36 m som lengst, og vart tysk meister i 2010 og 2011. Han har sidan 2007 tevla for SV Saar 05 Saarbrücken.

Aktiv
Zordo vart i 2007 europameister for juniorar i Hengelo med eit kast på 78,59 m, hans årsbeste og personlege var åtte centimeter lenger. I 2008-sesongen forbetra han sin personlege rekord til 82,51 m. Så langt kasta han ikkje i 2009, då han som best noterte 80, 15 m. Han fekk sølv i den tyske meisterskapen i spydkast, bakom Mark Frank. 

24. mai 2010 sette Zordo ny personleg rekord med 83,09 m. To veker seinare la han på til 84,38 m og viste han høyrde heime i verdseliten. Seinare i juni 2010 overraska han med å vinne spydtevlinga i europameisterskapen for lag i Bergen, der han med 83,80 m slo verdmeisteren Andreas Thorkildsen. I juli vann han sin fyrste tyske meisterskap. Den 31. juli gav han Thorkildsen hard kamp om spyd-gullet under EM i friidrett 2010 i Barcelona, Zordo tok sølvmedaljen etter ei spanande tevling med nemnde Thorkildsen. Zordo kasta heile 87,81 meter, tre meter over hans tidlegare bestenotering.

I 2011-sesongen vann Zordo den tyske meisterskapen i spydkast i Kassel, før han den 3. september, under verdsmeisterskapen i Daegu i Sør-Korea, sigra over den regjerande meisteren Andreas Thorkildsen. To veker seinare sette han ny personleg rekord med 88,36 m då han finalen i «Diamond League» i Brussel. Han vann stemnet og gjekk også forbi Thorkildsen i samandraget for «Diamond League»-stemna for 2011.

Zordo var plaga av skader heile 2012-sesongen.

Medaljar og plasseringar i internasjonale meisterskap
EM 2010 i Barcelona: Sølvmedalje - 87,81 m, 56 cm bakom Andreas Thorkildsen
VM 2011 i Daegu: Gullmedalje - 86,27 m, framom Andreas Thorkildsen (84,82 m)
OL 2012 i London: Utslått i kvalifiseringa

Kjelder
Denne artikkelen bygger på «Matthias de Zordo» frå ,  den 1. september 2012.  


Bakgrunnsstoff


Kategori:Tyske spydkastarar
Kategori:Verdsmeistrar i friidrett for Tyskland
Kategori:Tyske deltakarar under sommar-OL 2012
Kategori:Friidrettsutøvarar under sommar-OL 2012
Kategori:Deltakarar under VM i friidrett 2011
Kategori:Deltakarar under EM i friidrett 2010